binære multipler
Store norske leksikon,Realfag,Fysikk,Mål og vekt
Binære multipler er innen informasjonsteknologi størrelser som kan skrives som (210)n, der n er et heltall. For små verdier av n svarer størrelsene noenlunde til (103)n, og det har derfor blitt vanlig å betegne dem med de tilsvarende SI-prefiksene 'kilo' (k), 'mega' (M), 'giga' (G) osv.
Siden introduksjonen av digitalteknikken har SI-prefiksene kilo og mega, og etter hvert også giga og tera, blitt brukt på en ny og til dels misvisende måte. Mens 'kilo' egentlig betyr 1000, altså 103, og 'mega' betyr én million, altså 106, har prefiksene sammen med binære enheter som bit og byte blitt brukt til å betegne henholdsvis 210 (1 024) og 220 (1 048 576).Én megabyte (1 MB) brukes altså tvetydig om 1 048 576 bytes (220) og 1 000 000 bytes (106). I formateringen av 3,5 tommers disketter ble til og med «én megabyte» brukt i betydningen 1 024 000 bytes (tusen kilobytes, altså 210 × 103).For størrelser på kilo- og mega-nivå er avvikene relativt små, men etter hvert som større betegnelser har blitt tatt i bruk, har også avvikene blitt større. Avviket for 'tera' (1012 versus 240) er for eksempel hele 10 prosent.For å løse denne flertydigheten har International Electrotechnical Committe (IEC) godkjent et sett nye definisjoner for binære multipler for bruk innenfor dataprosessering og datatransmisjon. Standarden ble godkjent av IEC i desember 1998 under navnet «Prefixes for binary multiples». Den har statusen «IEC International Standard» og er derfor i utgangspunktet en verdensstandard.De nye prefiksene er ikke en del av metersystemet definert i Système International d'Unités, men navnene er avledet av «tilsvarende» SI-prefikser som er basert på 10-potensene. Under følger listen over de nye prefiksene fra IEC. Prefikser for binære multipler (iec 1998) faktor navn symbol betydning avledet av (SI)     210  kibi Ki kilobinary (210)1  kilo (103)1    220  mebi Me megabinary (210)2  mega (103)2    230  gibi Gi gigabinary (210)3  giga (103)3    240  tebi Ti terabinary (210)4  tera (103)4    250  pebi Pi petabinary (210)5  peta (103)5    260  exbi Ei exabinary (210)6  exa (103)6    270  zebi Zi zettabinary (210)7  zetta (103)7    280  yobi Yi yottabinary (210)8  yotta (103)8     Når det som menes er 220 bytes, skal man altså ifølge denne standarden bruke en mebibyte, ikke en megabyte. Tilsvarende skal man da også skrive 1 MeB, ikke 1 MB.Selv om standarden ble godkjent i 1998 har denne praksisen ennå ikke blitt vanlig. Eksterne lenker Se oversikt og bakgrunn for Prefixes for binary multiples hos NIST